cyanic-selkie/wikianc huggingface dataset:
Μάσης
Το χωριό της Κοιλάδας κατέχει τη νότια παραλία του ομώνυμου όρμου, ενώ ο αρχαίος Μάσης ήταν χτισμένος στη βορειοανατολική πλευρά και απολάμβανε φυσική οχύρωση από το νησάκι της  Κορωνίδας που ακόμα και σήμερα φράζει το στόμιο του όρμου. Στο ύψωμα της βόρειας ακτής υπάρχουν ερείπια μικρού μεσαιωνικού οχυρού, ενώ χαμηλότερα στο ίδιο ύψωμα υπήρχε ο μυκηναϊκός οικισμός. Στη περιοχή έχουν βρεθεί ελάχιστα αρχαία κατάλοιπα (τμήματα τοίχων, δεξαμενές και όστρακα). Η θέση συγκαταλέγεται στις γνωστές από ευρήματα επιφανείας, καθώς και στις πρωτοεμφανιζόμενες κατά την Υστεροελλαδική περίοδο.
Βιμ Βέντερς
Ο Έρνεστ Βίλχελμ "Βιμ" Βέντερς (γερμ.: Wim Wenders, 14 Αυγούστου 1945) είναι Γερμανός σκηνοθέτης, θεατρικός συγγραφέας, συγγραφέας, φωτογράφος και κινηματογραφικός παραγωγός.
Μάσης
Πηγές
Γιόνα Μικε Παϊδούση-Παπαντωνίου, 1996, “Η Ερμιονίδα ανά τους Αιώνες”, σ. 71-75
Βιμ Βέντερς
Βιογραφία
Ο Βιμ Βέντερς γεννήθηκε στις 14 Αυγούστου 1945 στο Ντίσελντορφ της Γερμανίας. Πήγε λύκειο στο Όμπερχαουζεν και, ύστερα, σπούδασε ιατρική και φιλοσοφία στο Φράιμπουργκ και στο Ντίσελντορφ αντίστοιχα, ωστόσο εγκατέλειψε τις σπουδές του. Αργότερα, έδωσε εξετάσεις για την εθνική σχολή κινηματογράφου του Παρισιού, απέτυχε, ωστόσο, σε αυτές. Λίγο καιρό αργότερα, άρχισε να αρθρογραφεί για τις εφημερίδες Süddeutsche Zeitung και Der Spiegel, καθώς και για το περιοδικό Twen.
Ως σκηνοθέτης, έχει γυρίσει πολλές ταινίες και ντοκιμαντέρ, ενώ είναι ένας από τους εκπροσώπους του Νέου Γερμανικού Κινηματογράφου. Έχει κερδίσει πολλά βραβεία στην καριέρα του, όπως τον Χρυσό Φοίνικα και το BAFTA καλύτερης σκηνοθεσίας για την ταινία "Παρίσι, Τέξας" (που θεωρείται η καλύτερη δουλειά του) και τον Χρυσό Λέοντα για την ταινία "Η κατάσταση των πραγμάτων". Έχει τιμηθεί από το Πανεπιστήμιο του Παρισιού και το Καθολικό Πανεπιστήμιο του Λουβαίν ως επίτιμος διδάκτωρ, ενώ έχει σκηνοθετήσει βίντεο κλιπ για γνωστά μουσικά συγκροτήματα, όπως οι U2 και οι Talking Heads.
Παραπομπές
Κατηγορία:Γερμανοί σεναριογράφοι Κατηγορία:Γερμανοί συγγραφείς Κατηγορία:Γερμανοί φωτογράφοι Κατηγορία:Γερμανοί παραγωγοί ταινιών Κατηγορία:Γερμανοί παραγωγοί ντοκιμαντέρ Κατηγορία:Βραβευμένοι με BAFTA Κατηγορία:Γερμανοί σκηνοθέτες κινηματογράφου
460 π.Χ.
Γεννήσεις
Κατηγορία:Έτη
Τσελέστα
thumb|200px|Τσελέστα Η τσελέστα (ιτ. celesta, γαλλ. célesta) είναι ιδιόφωνο μουσικό όργανο που συμπεριλαμβάνεται στην ομάδα των κρουστών της συμφωνικής ορχήστρας.
Τέλος φέρει ειδικό ποδόπληκρο (πεντάλ) με το οποίο ανασηκώνεται ειδικός τσόχινος σιγαστήρας, ο οποίος ακουμπώντας στις ράβδους διακόπτει τον παρατεταμένο ήχο παρέχοντας έτσι τη δυνατότητα παραγωγής κοφτών ήχων.
Το ρεπερτόριό της, αν και περιορισμένο, την καθιστά αναπόσπαστο στοιχείο πολλών συμφωνικών έργων μετά τα τέλη του 19ου αιώνα, με κύρια παραδείγματα τον «Χορό της ζαχαρένιας νεράιδας» από το μπαλέτο «Ο Καρυοθραύστης» του Τσαϊκόφσκι, την όπερα «Ο ιππότης των ρόδων» του Ρίχαρντ Στράους και τη «Μουσική για έγχορδα, κρουστά και τσελέστα» του Μπέλα Μπάρτοκ.
Πηγές
Κατηγορία:Κρουστά μουσικά όργανα Κατηγορία:Πληκτροφόρα μουσικά όργανα Κατηγορία:Ιδιόφωνα
Συνώνυμο
Γενικά με τον αρχαίο ελληνικό και σήμερα διεθνή χαρακτηρισμό συνώνυμα ή συνώνυμες λέξεις, (σύνθετη λέξη: συν + όνομα), φέρονται εκείνες που είναι μεν διαφορετικές μεταξύ τους πλην όμως παρουσιάζουν την ίδια περίπου σημασία σε αντιδιαστολή με τα ταυτόσημα ή ταυτόσημες λέξεις που φέρονται με την ίδια εντελώς σημασία.
Τα συνώνυμα απαιτούν ιδιαίτερη προσοχή διότι μπορεί να εκφράζουν το ίδιο νόημα πλην όμως με κάποιες διαφορές χρηστικές π.χ. άγω και φέρω. όπου η μητέρα φέρει στην αγκαλιά το παιδί της, αλλ΄ όμως δεν το άγει, ή ο στρατηγός άγει το στρατό και δεν το φέρει. Συνώνυμες λέξεις μπορεί να είναι διάφορα μέρη του λόγου όπως ουσιαστικά, επίθετα, ρήματα, κ.λπ. π.χ. ακούω - αφουγκράζομαι, άγω - φέρω, βλέπω - παρατηρώ - αγναντεύω, ξημέρωμα - χάραμα, κ.λπ., ή μεταξύ καθαρεύουσας και δημοτικής όπως θύρα - πόρτα, δίχως - χωρίς κ.λπ.
Τέλος τα συνώνυμα επειδή μπορεί ν' αποτελούν ιδιαίτερο πρόβλημα, στη διπλωματία και στους μεταφραστές αποφεύγονται, κάνοντας χρήση των βασικότερων κατ' έννοια λέξεων.
Σημειώσεις
Στη ρητορική και στη ποίηση τακτικά χρησιμοποιούνται λέξεις συνώνυμες στη σειρά για περισσότερη έμφαση. Στα ορθογραφικά κυρίως λεξικά παρουσιάζονται οι λέξεις με τις συνώνυμές τους. Σε χρήση ονομάτων ο όρος συνώνυμο αποδίδεται ως συνονόματος (π.χ. όνομα Παππού και εγγονού, ή μεταξύ ξαδελφών, ή διάφορο λεγόμενη τότε τυχαία συνωνυμία).
Δείτε επίσης
Κατηγορία:Γλωσσολογία Κατηγορία:Γραμματική Κατηγορία:Διπλωματία Κατηγορία:Λεξικογραφία Κατηγορία:Ρητορική Κατηγορία:Τύποι λέξεων
Ουίλαρντ βαν Όρμαν Κουίν
Ο Ουίλαρντ βαν Όρμαν Κουίν (αγγλικά: Willard Van Orman Quine, προφέρεται και ως Κουάιν/Κουέιν, γνωστός και ως Βαν στους οικείους του, 25 Ιουνίου 1908 - 25 Δεκεμβρίου 2000) ήταν Αμερικανός φιλόσοφος και λογικολόγος της αναλυτικής παράδοσης, ο οποίος θεωρείται ένας από τους σημαντικότερους φιλοσόφους του 20ού αιώνα.
Βιογραφικό
Γεννήθηκε στο Άκρον του Οχάιο, και μεγαλώνοντας έλαβε το πτυχίο του στα μαθηματικά από το κολλέγιο Όμπερλιν το 1930, και το διδακτορικό του στην φιλοσοφία από το πανεπιστήμιο Χάρβαρντ το 1932. Έκτοτε και έως τον θάνατο του το 2000, ο Κουίν ήταν συνεχώς συνδεδεμένος με το Χάρβαρντ με τον ένα ή άλλο τρόπο. Αρχικά ως φοιτητής, κατόπιν ως καθηγητής φιλοσοφίας, λογικής και θεωρίας ομάδων, και κατόπιν ως επίτιμος καθηγητής όπου ασχολήθηκε με την έκδοση και επιμέλεια αρκετών βιβλίων κατά την συνταξιοδότηση του.
Υπήρξε ο κύριος εκφραστής της άποψης πως η φιλοσοφία δεν αποτελεί εννοιολογική ανάλυση, αλλά γενικά τον κλάδο των εμπειρικών επιστημών. Τα διασημότερα γραπτά του είναι τα:
Ανέπτυξε επίσης ένα σύστημα επιστημολογίας όπου προσπάθησε να παρέχει μια βελτιωμένη επιστημονική εξήγηση για το πως ο άνθρωπος είναι σε θέση να αναπτύσσει σύνθετες φιλοσοφικές θεωρίες βασιζόμενος μόνο στις ελάχιστες πληροφορίες που λαμβάνει μέσω των αισθητηρίων οργάνων του. Το έργο του στην φιλοσοφία της επιστήμης είναι επίσης σημαντικό για την συστηματική προσπάθεια της κατανόησης της επιστήμης βάσει εργαλείων της ίδιας της επιστήμης, και για την θεώρηση του πως η επιστήμη και η φιλοσοφία είναι άμεσα συνδεδεμένοι χώροι, ιδέα που συνόψισε ως η φιλοσοφία της επιστήμης είναι αρκετή φιλοσοφία (philosophy of science is philosophy enough). Σε ότι αφορά την φιλοσοφία των μαθηματικών, υπήρξε ένας από τους κύριους υποστηρικτές επιχειρημάτων υπέρ της πραγματικότητας των μαθηματικών οντοτήτων.
Απεβίωσε το 2000 στην Βοστώνη στην ηλικία των 92 ετών, έχοντας αποκτήσει 4 παιδιά από 2 γάμους.
Βραβεύσεις και αναφορές
Από τις πιο σημαντικές βραβεύσεις του Κουίν ως φιλοσόφου ήταν οι:
Επίσης ως κουίν ονομάζεται το πρόγραμμα ηλεκτρονικού υπολογιστή το οποίο ως αποτέλεσμα επιστρέφει τον ίδιο τον πηγαίο κώδικα του. Ο όρος αυτός εισήχθη από τον φιλόσοφο Ντάγκλας Χόφσταντερ το 1979 στο βιβλίο του με τίτλο Gödel, Escher, Bach: An Eternal Golden Braid.
Εξωτερικοί σύνδεσμοι
Κατηγορία:Αμερικανοί φιλόσοφοι Κατηγορία:Αμερικανοί μαθηματικοί
Πυλαρινός
Το επίθετο Πυλαρινός γεννήθηκε στην Πύλαρο της Κεφαλληνίας, και δηλώνει καταγωγή από την περιοχή. Η Πύλαρος βρίσκεται στο βορειοανατολικό τμήμα του νησιού ανάμεσα σε δύο κόλπους, της Αγίας Ευφημίας και του Μύρτου.
Το επίθετο Πυλαρινός εμφανίστηκε και εμφανίζεται στο Ιόνιο πέλαγος και στα νησιά αυτού, δηλαδή στον τόπο καταγωγής του αρχικά. Πολλές αναφορές υπάρχουν για τον Ιάκωβο Πυλαρινό (1659-1718), ιατρός, πρωτοπόρος του εμβολιασμού. Ο Ιάκωβος Πυλαρινός ήταν από το Ληξούρι, σπούδασε στην Πάντοβα της Ιταλίας Νομική και μετά ξανά πήγε στην Πάντοβα και σπούδασε Ιατρική και διακρίθηκε ως ο πρωτοπόρος του εμβολιασμού κατά της Ευλογιάς.
Μερικά από τα επιφανή πρόσωπα με το επώνυμο συμπεριλαμβάνουν τους ακόλουθους:
Εξωτερικοί Σύνδεσμοι
Πυλαρινος
Αποστόλης Κολοκοτρώνης
Ο Αποστόλης Κολοκοτρώνης ήταν οπλαρχηγός της ελληνικής επανάστασης του 1821 και μετέπειτα αξιωματικός του ελληνικού στρατού από την Αρκαδία. Ήταν μέλος της σημαντικής οικογένειας των Κολοκοτρωναίων.
Βιογραφικά στοιχεία
Ο Αποστόλης Κολοκοτρώνης ήταν γιος του οπλαρχηγού Γιαννάκη Κολοκοτρώνη ( γνωστού και με το παρωνύμιο «Ντασκούλιας» ) και ανιψιός του αρχιστράτηγου Θεόδωρου Κολοκοτρώνη. Αρχικά έλαβε μέρος μαζί με τον πατέρα του στις πολεμικές επιχειρήσεις στη Μολδοβλαχία υπό τις διαταγές του πρίγκιπα Αλέξανδρου Υψηλάντη. Μετά την κατάπνιξη της επανάστασης στις Παραδουνάβιες Ηγεμονίες, πατέρας και γιος επέστρεψαν στις αρχές Αυγούστου του 1821 μαζί με άλλους αγωνιστές στην Πελοπόννησο και πήραν μέρος στην μάχη της Γράνας όπου ο Αποστόλης τραυματίστηκε. Έπειτα συμμετείχε ενεργά στην πολιορκία του Ναυπλίου, στην πολιορκία της Ακροκορίνθου , στις πολεμικές συγκρούσεις στα πλαίσια της πολιορκίας της Πάτρας ( μάχες Χαλανδρίτσας, Γηροκομείου κλπ )  και στην απόκρουση της εισβολής της στρατιάς του Μαχμούτ πασά Δράμαλη. Για τη συνεισφορά του στα πεδία των μαχών, έλαβε στις 5 Ιουνίου του 1823 από την κυβέρνηση το βαθμό του αντιστράτηγου. Κατά τον ελληνικό εμφύλιο της περιόδου 1823 - 1825, αν και κλήθηκε από τον Θεόδωρο Κολοκοτρώνη να ενισχύσει την παράταξή του, τόσο στον αποκλεισμό του Ναυπλίου όσο και στην πολιορκία της Τριπολιτσάς από την αντίπαλη προς τον γέρο του Μοριά παράταξη, κράτησε ουδέτερη στάση αναμονής. Επίσης, κατά τις αρχές του 1824 κατηγορήθηκε για αυθαιρεσίες στην περιοχή του Πύργου. Αργότερα συμμετείχε στις πολεμικές επιχειρήσεις εναντίον του Ιμπραήμ και αναδείχτηκε από τον Θεόδωρο Κολοκοτρώνη ως γενικός αρχηγός των ενόπλων της επαρχίας Τριπολιτσάς. Μετά την απελευθέρωση και τη δημιουργία ανεξάρτητου ελληνικού κράτους, αναδείχτηκε το 1836 αξιωματικός της Ελληνικής Φάλαγγας και το 1845 έλαβε το βαθμό του συνταγματάρχη ενώ τιμήθηκε και με το αριστείο του Αγώνος. Πέθανε το 1862 στην Τρίπολη. Ήταν παντρεμένος με τη Σοφία Στ. Δημητρακοπούλου από την Τρίπολη με την οποία απέκτησε πέντε κόρες.
Πηγές
Κατηγορία:Αγωνιστές του 1821 Αποστολης
Αδελαΐδα του Ανζού
Αδελαίδα του Ανζού ή Λευκή του Ανζού, γαλλ.: Adelaide/Blanche d'Anjou (947 – 1026) από τον Οίκο του Ανζού ήταν κόρη του κόμη του Ανζού και με τους γάμους της έγινε πρώτα υποκόμισσα του Ζεβοντάν, μετά κόμισσα της Τουλούζης και έπειτα πριγκίπισσα διαδόχου της Φραγκίας, κατόπιν πριγκίπισσα διαδόχου της Φραγκίας και τέλος δούκισσα της Βουργουνδίας.
Βιογραφία
Ήταν κόρη του Φούλκωνος Β΄ κόμη του Ανζού και της Γερβέργας του Μάι.
Οικογένεια
Παντρεύτηκε 5 φορές με εκλεκτούς Γάλλους ευγενείς. Ο πρώτος της σύζυγος σε ηλικία 13 ετών ήταν ο Στέφανος υποκόμης του Ζεβοντάν, παντρεύτηκε δεύτερη φορά τον Ραϋμόνδο Γ΄ κόμη της Τουλούζης (975) ο οποίος απεβίωσε το 978. Παντρεύτηκε σε τρίτο της γάμο (982) τον Λουδοβίκο (Ε΄), νεώτερο γιό του βασιλιά Λοθάριου της Φραγκίας. Στέφθηκαν μονάρχες της Ακουιτανίας, αλλά η μεγάλη διαφορά ηλικίας τους -η Αδελαΐδα ήταν 20 χρόνια μεγαλύτερη από τον Λουδοβίκο (Ε΄)- ήταν αιτία ταχύτατου διαζυγίου (984). Στο Άρλ πραγματοποίησε τον τέταρτο γάμο της με τον Γουλιέλμο Α΄ κόμη της Προβηγκίας -παρά τις παπικές αντιρρήσεις- με τον οποίο απέκτησε τέκνα:
Πέμπτος της σύζυγος ήταν ο Όθων–Γουλιέλμος δούκας της Βουργουνδίας.
Εξωτερικοί σύνδεσμοι
Κατηγορία:Γαλλική τάξη ευγενών Κατηγορία:Κόμησσες της Βουργουνδίας Κατηγορία:Οίκος του Ινζελζέ Κατηγορία:Κόμησσες της Τουλούζης Κατηγορία:Κόμησσες της Προβηγκίας
Ρούντολφ Ντάσλερ
Αρχικά ονόμασε τη νέα εταιρεία "Ruda" (Rudolf Dassler), η οποία μετονομάστηκε σύντομα σε Puma. Η Puma είναι η λέξη για το πούμα στα Κέτσουα, και από εκεί εισήλθε στα γερμανικά καθώς και σε άλλες γλώσσες.
Ζωή
Ο αδελφός του Άντολφ Ντάσλερ άρχισε να παράγει αθλητικά παπούτσια στην κουζίνα της μητέρας του μετά την επιστροφή του από τον Α΄ Παγκόσμιο Πόλεμο. Ο πατέρας του Κρίστοφ, ο οποίος εργαζόταν σε ένα εργοστάσιο υποδημάτων, και οι αδελφοί Τσίχλαϊν, που παρήγαγαν τις χειροποίητες καρφίτσες στο μαγαζί του σιδηρουργού, υποστήριξε τον Άντολφ για να ξεκινήσει τη δική του επιχείρηση. Το 1924, ο Ρούντολφ προσχώρησε στην επιχείρηση, η οποία μετονομάστηκε σε Gebrüder Dassler Schuhfabrik (Εργοστάσιο Παπουτσιών Αδελφών Ντάσλερ). Ο Ρούντολφ ήταν γνωστός ως «Μπόμπι» επειδή αυτός ήταν ο μόνος ήχος που θα μπορούσε να πει για τα τρία πρώτα χρόνια της ζωής του.
Με την άνοδο του Αδόλφου Χίτλερ στη δεκαετία του 1930, αμφότεροι οι αδελφοί Ντάσλερ εντάχθηκαν στο Ναζιστικό Κόμμα, με τον Ρούντολφ να θεωρείται ως ο πιο ένθερμος Εθνικοσοσιαλιστής.
Κατά τη διάρκεια του πολέμου, το αυξανόμενο ρήγμα ανάμεσα στους αδελφούς κορυφώθηκε μετά από μια βομβιστική επίθεση των συμμάχων το 1943 όταν ο Άντι και η σύζυγός του αναρριχήθηκαν σε ένα καταφύγιο βόμβας που ο Ρούντολφ και η οικογένειά του ήδη βρίσκονταν. Ο Άντι είπε «Οι βρώμικοι μπάσταρδοι επιστρέφουν ξανά», προφανώς αναφερόμενος στα συμμαχικά πολεμικά αεροπλάνα, αλλά ο Ρούντολφ ήταν πεπεισμένος ότι ο αδελφός του εννοούσε αυτόν και την οικογένειά του. Ο Ρούντολφ, κατά την σύλληψή του από αμερικανικά στρατεύματα, θεωρήθηκε ύποπτος για συμμετοχή στην SS, πληροφορία που υποτίθεται ότι παρείχε ο Άντολφ.
Υπό την καθοδήγησή του, η Puma παρέμεινε μια μικρή επαρχιακή εταιρεία. Μόνο υπό την καθοδήγηση του γιου του Άρμιν έγινε η παγκοσμίως γνωστή εταιρεία, ενώ η φήμη της συνεχίζει μέχρι σήμερα.
Θάνατος
Ο Ρούντι Ντάσλερ πέθανε στις 27 Οκτωβρίου του 1974 από καρκίνο του πνεύμονα στην ηλικία των 76 ετών.
Παραπομπές
Κατηγορία:Μέλη του Ναζιστικού Κόμματος
Φλόρα Τάλιν
Η Φλόρα Τάλιν (εσθονικά: Tallinna Football Club Flora) είναι εσθονική ποδοσφαιρική ομάδα η οποία ιδρύθηκε το 1990. Έχει κερδίσει πολλές φορές το πρωτάθλημα Εσθονίας και το Κύπελλο Εσθονίας. Για χρόνια τροφοδοτούσε την Εθνική Εσθονίας με τους περισσότερους ποδοσφαιριστές από τις ακαδημίες της.
Εξωτερικοί σύνδεσμοι
Κατηγορία:Φλόρα Τάλιν Κατηγορία:Ιδρύσεις ποδοσφαιρικών ομάδων το 1990 Κατηγορία:Ποδοσφαιρικές ομάδες Εσθονίας
544 Γέττα
Η Γέττα (Jetta) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,857. Ανακαλύφθηκε το 1904 από τον Γερμανό αστρονόμο Πάουλ Γκετζ, που παρατηρούσε από τη Χαϊδελβέργη, και πήρε το όνομά της από μία μορφή των θρύλων της περιοχής της Χαϊδελβέργης.
Φυσικά χαρακτηριστικά
Η μέση διάμετρος της Γέττας εκτιμάται σε 24,58 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,321. Η Γέττα περιστρέφεται γύρω από τον εαυτό της μία φορά κάθε 7 ώρες και 45 λεπτά.
Εξωτερικοί σύνδεσμοι
Γεττα
Ναουκάλπαν
Το Ναουκάλπαν υποστηρίζει ότι είναι η περιοχή όπου Ερνάν Κορτές αναπαύτηκε στη “λυπημένη νύχτα” δεδομένου ότι αυτοί είχαν τραπεί σε φυγή από το Τενοτστιτλάν το 1520, αλλά αυτό αμφισβητείται. Σήμερα, η πόλη Ναουκάλπαν είναι πραγματικά μεγαλύτερη από το δήμο, με μέρος από το που επεκτείνεται στο γειτονικό δήμο Ουιξκιλούκαν. Είναι σημαντικό κέντρο της βιομηχανίας στο Μεξικό.
Άγιος Δαβίδ, Δομινίκα
Μεταφορές
Ο Άγιος Δαβίδ βρίσκεται ανατολικά του Αγίου Γεωργίου, ο οποίος συμπερλαμβάνει το Αεροδρόμιο Κέινφιλντ, που βρίσκεται 3 μίλια βορειοανατολικά της Ροζό και νότια του Αγίου Ανδρέα, ο οποίος  συμπερλαμβάνει το Αεροδρόμιο Μέλβιλ Χωλ, που βρίσκεται κοντά στη Μαριγκό.
Εξωτερικοί σύνδεσμοι
Κατηγορία:Ενορίες της Δομινίκας
Υδροξυλαμίνη
Η υδροξυλαμίνη (αγγλικά:hydroxylamine) είναι ανόργανη χημική ένωση, η οποία περιέχει άζωτο, οξυγόνο και υδρογόνο, με μοριακό τύπο NH3O, αν και παριστάνεται συνήθως με τον ημισυντακτικό τύπο NH2OH. Η χημικά καθαρή υδροξυλαμίνη, στις «συνηθισμένες συνθήκες», δηλαδή σε θερμοκρασία 25°C και υπό πίεση 1 atm, είναι ασταθές λευκό κρυσταλλικό, υγροσκοπικό στερεό. Ωστόσο, η υδροξυλαμίνη σχεδόν πάντα διατίθεται και χρησιμοποιείται στη μορφή υδατικού της διαλύματος (επειδή είναι σταθερότερη σ' αυτήν τη μορφή). Χρησιμοποιείται για την παραγωγή οξιμών, που είναι μια σημαντική ομάδα ενώσεων. Είναι ακόμη ένα ενδιάμεσο στη βιολογική αζωτοποίηση Η οξείδωση της αμμωνίας (NH3) καταλύεται από το ένζυμο οξειδοαναγωγάση της υδροξυλαμίνης (HAO: HydroxylAmine Oxidoreductase).
Υποκατεστημένες υδροξυλαμίνες
Ανόργανα και οργανικά υποκατεστημένα παράγωγα της «μητρικής» υδροξυλαμίνης είναι γνωστά και ονομάζονται «θυγατρικές» ή υποκατεστημένες «υδροξυλαμίνες». Ειδικότερα, αν υποκατασταθεί το άτομο υδρογόνου του υδροξυλίου της (μη υποκατεστημένης) υδροξυλαμίνης, η υδροξυλαμίνη που παράγεται ονομάζεται «O-υδροξυλαμίνη». Αν υποκατασταθεί ένα από τα άτομα υδρογόνου της αμινομάδας της (μη υποκατεστημένης) υδροξυλαμίνης, τότε η υδροξυλαμίνη που παράγεται ονομάζεται «N-υδροξυλαμίνη». Όμοια με τις κοινές αμίνες, οι υδροξυλαμίνες μπορούν να διαχωριστούν σε πρωτοταγείς, δευτεροταγείς και τριτοταγείς, ανάλογα με το πόσα άτομα υδρογόνου ανά μόριό (της μη υποκατεστημένης) υδροξυλαμίνης υποκαταστάθηκαν. Τέλος, είναι γνωστά και άλατα υδροξυλαμμωνίου, μη υποκατεστημένα, πρωτοταγή, δευτεροταγή, τριτοταγή και τεταρτοταγή, ομοίως με τα αντίστοιχα του αμμωνίου. Μερικά παραδείγματα υποκατεστημένων υδροξυλαμινών είναι η N-(τριτ. βουτυλ)υδροξυλαμίνη, ο γλυκοζιδικός δεσμός στην καλιχεαμικίνη (calicheamicin) και η N,O-διμεθυλυδροξυλαμίνη, που είναι ένα μέσο ζευγαρώματος (coupling agent), το οποίο χρησιμοποιείται για τη σύνθεση των αμίδιων Γουέινρεμπ (Weinreb amides).
Φυσική παρουσία
Το 2013 αστροφυσικοί ανέφεραν ότι ίσως ανακάλυψαν την (φασματοσκοπική) «υπογραφή» της υδροξυλαμίνης σε ένα νεφέλωμα σχηματισμού αστέρων περίπου 1.000 έτη φωτός από τη Γη. Οι επιστήμονες υποστηρίζουν ότι πετρώδη σώματα που πέρασαν από τέτοιες περιοχές αργότερα συγκρούονται με μακρυνούς πλανήτες, παρέχοντας ίσως έτσι τις βασικες δομικές μονάδες για τη δημιουργία ζωής.
Ιστορία
Η υδροξυλαμίνη παρασκευάστηκε για πρώτη φορά με τη μορφή της υδροχλωρικής υδροξυλαμίνης (NH2OH·HCl) το 1865 από το Γερμανό χημικό Γουΐλχελμ Κλέμενς Λόσσεν (Wilhelm Clemens Lossen, 1838-1906). Επέδραση υδροχλωρικό οξύ σε κασσίτερο, παρουσία νιτραιθανίου. Η πρώτη παραγωγή χημικά καθαρής υδροξυλαμίνης έγινε το 1891 από το Δανό χημικό Λόμπρυ ντε Μπρούιν (Lobry de Bruyn) και από το Γάλλο χημικό Λέον Μαουρίκ Κρισμέρ (Léon Maurice Crismer, 1858-1944).
Παραγωγή
Η υδροξυλαμίνη μπορεί να παραχθεί μέσω αρκετών συνθετικών οδών.
Κύρια συνθετική οδός
Η κύρια συνθετική οδός για την παραγωγή υδροξυλαμίνης είναι μέσω της διεργασίας Ράσιχ (Raschig process): Αρχικά, υδατικό διάλυμα νιτρώδους αμμωνίου (NH4NO3) ανάγεται με χρήση διοξειδίου του θείου (SO2) και αμμωνίας στους 0°C, δίνοντας Ν,Ν-υδροξυαμινοδιθειονικό διαμμώνιο:
Μετά, το παραπάνω προϊόν (Ν,Ν-υδροξυαμινοδιθειονικό διαμμώνιο) υδρολύεται, παράγοντας θειικό υδροξυλαμμώνιο:
Τέλος, η καθαρή στερεή υδροξυλαμίνη λαμβάνεται με επίδραση υγρής αμμωνίας στο υδροξυλαμμώνιο :
Το παραπροϊόν, δηλαδή το θειικό αμμώνιο, είναι αδιάλυτο στην υγρή αμμωνία, οπότε καθιζάνει και απομακρύνεται με διήθηση, ενώ η περίσσεια της υγρής αμμωνίας απομακρύνεται με εξάτμιση.
Από νιτρώδες οξύ
Η υδροξυλαμίνη μπορεί επίσης να παραχθεί με αναγωγή νιτρώδους οξέος (ΗΝΟ2) ή νιτρώδους καλίου (ΚΝΟ2) από όξινο θειώδες νάτριο (NaHSO3): και
Από οξείδιο του αζώτου
Η υδροξυλαμίνη μπορεί να παραχθεί με αναγωγή οξειδίου του αζώτου (NO) από υδρογόνο, παρουσία παλλαδίου (Pd) ή λευκοχρύσου (Pt) ως καταλύτη :
Από νιτρικό οξύ
Η υδροξυλαμίνη μπορεί να παραχθεί με ηλεκτροχημική αναγωγή νιτρικού οξέος (HNO3):
Αντιδράσεις με ηλεκτρονιόφιλα
Η υδροξυλαμίνη αντιδρά με ηλεκτρονιόφιλα χημικά είδη, όπως τα αλκυλιωτικά μέσα (π.χ. αλαλκάνια, RX). Μάλιστα, μπορεί να αντιδράσει μαζί τους τόσο με το οξυγόνο της, όσο και με το άζωτό της. Δηλαδή: αλλά και
Παραγωγή οξιμών
Η υδροξυλαμίνη αντιδρά με αλδεΰδες ή κετόνες, σχηματίζοντας οξίμες:
Αυτή η χημική αντίδραση είναι χρήσιμη για τον καθαρισμό κετονών και αλδεϋδών, γιατί είναι κατά κάποιον τρόπο αντιστρέψιμη, αφού αν θερμανθεί η παραγώμενη οξίμη μαζί με ένα ανόργανο οξύ, ανακτάται η αρχική κετόνη ή αλδεΰδη.
Επίσης, οι οξίμες χρησιμοποιούνται ως συναρμωτές σε ενώσεις συναρμογής.
Αντίδραση με χλωροσουλφονικό οξύ
Η υδροξυλαμίνη αντιδρά με το χλωροσουλφονικό οξύ, οπότε παράγεται O-υδροξυαμινοσουλφονικό οξύ, ένα χρήσιμο αντιδραστήριο για τη σύνθεση της καπρολακτάμης:
Αν χρειάζεται, το O-υδροξυαμινοσουλφονικό οξύ αποθηκεύεται στους 0°C, για να αποφευχθεί η διάσπασή του, και η συγκέντρωσή του μπορεί να ελεγχθεί με ιωδιομετρική ογκομέτρηση.
Αναγωγή σε αμμωνία
Η υδροξυλαμίνη μπορεί να αναχθεί σε αμμωνία :
Έκρηξη αν θερμανθεί
Η υδροξυλαμίνη αν θερμανθεί, παρουσία οξυγόνου ή ατμοσφαιρικού αέρα, έχουμε έκρηξη:
Εφαρμογή
thumb|Η μετατροπή της κυκλοεξανόνης σε καπρολακτάμη περιλαμβάνει την ανακατανομή Μπέκμαν, που γίνεται (πιο) κατανοητή με αυτό το σχήμα.
Το νιτρικό υδροξυλαμμώνιο ([NH3OH]NO3), ερευνάται για χρήση ως προωθητικού πυραύλων, τόσο ως υδατικό διάλυμα, ως μονοπροωθητικό, όσο και σε στερεή μορφή, ως ένα στερεό προωθητικό.
Η υδροξυλαμίνη χρησιμοποιήθηκε στο παρελθόν από βιολόγους για να παραγάγουν τυχαίες μεταλλάξεις σε DNA, καθώς καταλύει την ανταλλαγή των ζευγών νουκλεοτιδίων αλλάζοντας τη γουανίνη σε αδενίνη ή την κυτοσίνη σε θυμίνη. Αυτό γινόταν για να αποδειχθεί η λειτουργικότητα (ή μη) περιοχών των γονιδίων, για να διευκρινιστεί (έτσι) τι συμβαίνει αν σπάσουν οι λειτουργικότητες αυτές. Στις μέρες μας χρησιμοποιούνται άλλα μεταλλαξιογόνα για τον ίδιο σκοπό.
Η υδροξυλαμίνη μπορεί να χρησιμοποιηθεί για πολύ εκλεκτική διάσπαση των πεπτιδικών δεσμών ασπαραγινυλο-γλυκίνης σε πεπτίδια και πρωτεΐνες.
Η υδροξυλαμίνη επίσης συνδέει και αποσυνδέει μόνιμα (δηλαδή «δηλητηριάζει») ένζυμα που περιέχουν αίμη.
Η υδροξυλαμίνη χρησιμοποιήθηκε ως μη αναστρέψιμος παρεμποδιστής στο φωτοσυνθετικό σύμπλοκο που εμπλέκει οξυγόνο, βασιζόμενη στην ομοιότητα της δομής της με το νερό.
Μια εναλλακτική βιομηχανική σύνθεση της παρακεταμόλης, που αναπτύχθηκε από τις εταιρείες Χόεχστ και Κελανέζ (Hoechst και Celanese), περιλαμβάνει τη μετατροπή κετόνης σε κετοξίμη με τη χρήση υδροξυλαμίνης.
Κάποιες μη χημικές χρήσεις της είναι η αποτρίχωση δερμάτων ζώων και διαλύματα φωτογραφικής ανάπτυξης.
Ιερά Μητρόπολις Σηλυβρίας
Η Μητρόπολη Σηλυβρίας είναι μητρόπολη του Οικουμενικού Πατριαρχείου με έδρα τη Σηλυβρία στην Ανατολική Θράκη.
Υδροξυλαμίνη
Αναφορές και σημειώσεις
Κατηγορία:Ανόργανες αμίνες Κατηγορία:Ασταθείς ενώσεις Κατηγορία:Ενώσεις υδρογόνου Κατηγορία:Οξειδάνια Κατηγορία:Μητρικές ενώσεις
Ιερά Μητρόπολις Σηλυβρίας
Ιστορικά στοιχεία
Τον 5ο αιώνα αναφέρεται ως Ευδοξιούπολη. Η επαρχία της υπαγόταν στη δικαιοδοσία της Μητροπόλεως Ηρακλείας μέχρι τον 6ο αιώνα οπότε και ανυψώθηκε σε Αρχιεπισκοπή. Κατείχε την 19η θέση μεταξύ των Αυτοκεφάλων Αρχιεπισκοπών του Πατριαρχείου Κωνσταντινουπόλεως, ενώ αργότερα προήχθη στην 11η θέση. Την εποχή του αυτοκράτορα Μανουήλ Κομνηνού, προήχθη σε Μητρόπολη και παρέμεινε καθ' όλη τη διάρκεια της Οθωμανικής περιόδου.
Το 1912 περιελάμβανε τέσσερις κωμοπόλεις, τους Επιβάτες, το Φανάρι, το Εξάστερο, τους Δελλιώνες και οκτώ χωριά, τους Αιγιαλούς, το Οικονομείο, το Σινεκλή, το Μέγα Κιλίτς, το Σεϊμέν, το Καδηκιοϊ, την Κούρφαλη και το Άβρεν. Ο Μητροπολιτικός Ναός ήταν αφιερωμένος στο Γενέσιο της Θεοτόκου και εκεί φυλασσόταν η κάρα του Αγίου Αγαθόνικου, το ιερό λείψανο της Οσίας Ξένης και η θαυματουργή εικόνα της Παναγίας της Σηλυβριανής, που εικάζεται ότι φιλοτεχνήθηκε από τον ευαγγελιστή Λουκά. Αυτά τα κειμήλια μετά την ανταλλαγή πληθυσμών του 1923 μεταφέρθηκαν από τους πρόσφυγες στην Καβάλα, όπου και εγκαταστάθηκαν. Αξιοσημείωτος ήταν ο βυζαντινός ναός αφιερωμένος στον Άγιο Σπυρίδωνα, ο οποίος βρισκόταν στο υψηλότερο σημείο της πόλεως, εντός των τειχών. Κατεδαφίστηκε μετά το 1922.
Από εκκλησιαστικής απόψεως, παραμένει σήμερα εν ενεργεία Μητρόπολη του Οικουμενικού Πατριαρχείου, της οποίας το ποίμνιο αναγκάστηκε να μεταφερθεί στην Ελλάδα, λόγω των γνωστών ιστορικών συνθηκών. Κάθε Μητροπολίτης Σηλυβρίας μέχρι και το 1922 προσφωνούνταν «Πανιερώτατος», ενώ από την ανταλλαγή των πληθυσμών και μετά καλείται «Σεβασμιώτατος» και Υπέρτιμος και Έξαρχος Θράκης.
Η Μητρόπολη σήμερα
Στη Σηλυβρία έχει ανεγερθεί σήμερα Επισκοπείο, εντός του οποίου λειτουργεί παρεκκλήσιο αφιερωμένο στον Άγιο Νεκτάριο και την Παναγία Σηλυβριανή.
Πηγές
Σηλυβριας Κατηγορία:Σηλυβρία
Ράγκμπι λιγκ
To ράγκμπι λιγκ (αγγλικά: rugby league ή rugby league football) είναι ομαδικό άθλημα το οποίο διεξάγεται μεταξύ δύο ομάδων των δεκατριών παικτών σε ορθογώνιο γήπεδο. Ως μία από τις δύο μορφές του ράγκμπι, προήλθε από τη διάσπαση από την Ομοσπονδία Ράγκμπι (RFU) το 1895 για το θέμα των πληρωμών στους παίκτες. Οι κανόνες του άλλαξαν σταδιακά με σκοπό την ανάπτυξη ενός πιο γρήγορου, αλλά και πιο θεαματικού παιχνιδιού για τους θεατές. Έχει αναφερθεί ως το πιο σκληρό, πιο σωματικά απαιτητικό από τα ομαδικά αθλήματα.
Το ράγκμπι είναι αρκετά δημοφιλές άθλημα στη Βόρεια Αγγλία, στις πολιτείες της Κουίνσλαντ και της Νέας Νότιας Ουαλίας στην Αυστραλία, τη Νέα Ζηλανδία, νοτιοδυτικά της Γαλλίας και στην Παπούα Νέα Γουινέα, η οποία το έχει ως εθνικό άθλημα. Η ευρωπαϊκή Σούπερ Λιγκ και η αυστραλασιατική Νάσιοναλ Ραγκμπι Λιγκ (NRL), είναι οι διοργανώσεις στις οποίες μετέχουν οι κορυφαίοι σύλλογοι. Το ράγκμπι λιγκ διεξάγεται σε διεθνές επίπεδο, κυρίως από ευρωπαϊκές, αυστραλασιατικές και νησιωτικές χώρες του Ειρηνικού, και τελεί υπό την εποπτεία της Διεθνούς Ομοσπονδίας Ράγκμπι Λιγκ (RLIF). Το πρώτο Παγκόσμιο Κύπελλο Ραγκμπι Λιγκ πραγματοποιήθηκε στη Γαλλία το 1954.
Περαιτέρω μελέτη
Κατηγορία:Ομαδικά αθλήματα Κατηγορία:Παιχνίδια με μπάλα
Άκακος
Ο Άκακος, στην ελληνική μυθολογία, ήταν βασιλιάς του Ακακασίου στην Αρκαδία, ο γιος του Λυκάονα, και ο θετός πατέρας του βρέφους Ερμή.
Παραπομπές
Κατηγορία:Μυθικοί βασιλείς της Αρκαδίας
Φράνσις Μάριον
Η Φράνσις Μάριον (Frances Marion, 18 Νοεμβρίου 1888 - 12 Μαΐου 1973) ήταν Αμερικανίδα δημοσιογράφος, συγγραφέας και σεναριογράφος, συχνά αναφερόμενη ως η πιο διάσημη γυναίκα σεναριογράφος του 20ού αιώνα, παράλληλα με τις Τζουν Μάθις και Ανίτα Λους. Ήταν το πρώτο πρόσωπο που κέρδισε ποτέ δύο βραβεία Όσκαρ.
Καριέρα
Γεννημένη ως Μάριον Μπένσον Όουενς στο Σαν Φρανσίσκο της Καλιφόρνια, εργάστηκε ως δημοσιογράφος και υπηρέτησε στο εξωτερικό ως ανταποκριτής μάχης κατά τη διάρκεια του Πρώτου Παγκοσμίου Πολέμου. Κατά την επιστροφή της στην πατρίδα της, μετακόμισε στο Λος Άντζελες και εκεί προσλήφθηκε ως βοηθός συγγραφέα στην "Lois Weber Productions", μια κινηματογραφική εταιρεία που ανήκε και διοικούνταν από την πρωτοπόρο γυναίκα σκηνοθέτη Λόις Γουέμπερ.
Ως "Φράνσις Μάριον", έγραψε πολλά σενάρια για την ηθοποιό/σκηνοθέτη Μαίρη Πίκφορντ, συμπεριλαμβανομένης της Rebecca of Sunnybrook Farm και The Poor Little Rich Girl, καθώς έγραψε επίσης και σενάρια για πολλές άλλες επιτυχημένες ταινίες της δεκαετίας του 1920 και του 1930. Έγινε η πρώτη γυναίκα που κέρδισε βραβείο Όσκαρ για την καλύτερη διασκευή σεναρίου το 1930 με την ταινία The Big House, έλαβε το βραβείο 'Όσκαρ για την καλύτερη ιστορία για το The Champ το 1932, και συν-έγραψε το Min and Bill με πρωταγωνίστρια την φίλη της, Μαρί Ντρέσλερ. Στην Φράνσις Μάριον αποδίδεται η εγγραφή 300 σεναρίων και η παραγωγή πάνω από 130 ταινιών. Σκηνοθέτησε και μερικές φορές εμφανίστηκε σε μερικές από τις πρώτες ταινίες της Μαίρη Πίκφορντ.
Επόμενα χρόνια και θάνατος
Για πολλά χρόνια ήταν στο πλαίσιο σύμβασης με την MGM Studios, αλλά, όντας πια αρκετά πλούσια, άφησε Χόλιγουντ το 1946 για να αφιερώσει περισσότερο χρόνο στο γράψιμο θεατρικών έργων και μυθιστορημάτων. Η Φράνσις Μάριον δημοσίευσε τα απομνημονεύματά Off With Their Heads: A Serio-Comic Tale of Hollywood το 1972. Πέθανε τον επόμενο χρόνο από ρήξη ανευρύσματος στο Λος Άντζελες.
Παραπομπές
Κατηγορία:Αμερικανοί σεναριογράφοι Κατηγορία:Αμερικανοί σκηνοθέτες Κατηγορία:Αμερικανοί παραγωγοί ταινιών Κατηγορία:Αμερικανοί θεατρικοί συγγραφείς Κατηγορία:Αμερικανοί δημοσιογράφοι Κατηγορία:Βραβευμένοι με Όσκαρ Καλύτερης Ιστορίας
Μάχη του Ορχομενού
Η μάχη του Ορχομενού πραγματοποιήθηκε το 86 π.Χ. ανάμεσα στους Ρωμαίους του Λεύκιου Κορνήλιου Σύλλα κι το Βασίλειο του Πόντου, του Μιθριδάτη του Στ' που είχε στρατηγό τον Αρχέλαο στον Ορχομενό κατά τον Πρώτο Μιθριδατικό πόλεμο.
Προοίμιο
Μετά τη μεγάλη νίκη του Σύλλα στη Χαιρώνεια της Βοιωτίας επί του μιθριδατικού στρατού του Αρχέλαου, ο Ρωμαίος στρατηγός τη γιόρτασε στη Θήβα με μουσικούς και τελετές. Μάλιστα για τους Θηβαίους που τάχθηκαν με το μέρος του Μιθριδάτη του Στ' του Ευπάτωρα αφιέρωσε τη μισή χώρα τους στους Δελφούς και την Ολυμπία.
Η μάχη
Ο Αρχέλαος, ο στρατηγός του Μιθριδάτη, με 80.000 άνδρες, έχοντας κι ενισχύσεις από το Δορύλαο, έναν ακόμη στρατηγό του Μιθριδάτη, κατευθύνθηκε στον Ορχομενό. Εκεί ο Σύλλας αντιπαρατάχθηκε εναντίον του. Στη σκληρή μάχη που ακολούθησε, με το Ρωμαίο στρατηγό να διακινδυνεύει τη ζωή του, οι Ρωμαίοι επικράτησαν.
Μετά τη μάχη
Μετά τη μάχη, οι άνδρες του Αρχέλαου μετρούσαν νεκρούς των 25.000 ανδρών. Αρκετοί από αυτούς πνίγηκαν στην Κωπαΐδα. Ο Μιθριδάτης, αναλογιζόμενος τις ήττες που είχε υποστεί απή τη Ρώμη, τον επόμενο χρόνο (85 π.Χ.) συνομολόγησε την συνθήκη του Δαρδάνου, η οποία σηματοδοτούσε το τέλος του Πρώτου Μιθριδατικού Πόλεμου. Αυτή η ειρήνη έλεγε ότι ο Μιθριδάτης θα παρέδιδε τις Καππαδοκία κι Βιθυνία στους προηγούμενους ηγεμόνες που τις κατείχαν, την Παφλαγονία κι τη Μικρά Ασία στους Ρωμαίους κι θα έδινε 2.000 τάλαντα. Επίσης θα παρέδιδε 70 πλοία.
Πηγές
Κατηγορία:Μάχες ρωμαϊκού στρατού Κατηγορία:Μάχες ποντιακού στρατού Κατηγορία:Μάχες ελληνιστικής περιόδου Κατηγορία:Μάχες του Πρώτου Μιθριδατικού Πολέμου
Α.Ο. Αγρινίου
Ιστορική αναδρομή
Ο Αθλητικός Όμιλος Αγρινίου ιδρύθηκε το 1973 μετά την αποχώρηση των ιδρυτικών μελών της από τη Γυμναστική Εταιρεία Αγρινίου.
Καλαθοσφαίριση
Τα τμήματα καλαθοσφαίρισης της ομάδας του Α.Ο. Αγρινίου αποτελούν κομμάτι του δυναμικού της Ένωση Σωματείων Καλαθοσφαίρισης Βορειοδυτικής Ελλάδας στα Πρωταθλήματα της οποίας διαγωνιζόταν κατά τις πρώτες δεκαετίες μετά την ίδρυσή του. Το ανδρικό τμήμα έχει κατακτήσει τρία Πρωταθλήματα της οικείας του τοπικής ένωσης και συγκεκριμένα κατά τα έτη 1988, 1992 και 2012. Στην τελευταία περίσταση η ομάδα επικράτησε στη σειρά των Τελικών επί του Α.Γ.Σ. Ιωαννίνων με 3-0, ενώ προπονητής ήταν ο Γιάννης Διαμαντάκος.
Η κατάκτηση της κορυφής στο Πρωτάθλημα της Ε.Σ.ΚΑ.Β.Δ.Ε. για την περίοδο 2011-12 οδήγησε την ομάδα του Αγρινίου στη Γ' Εθνική Κατηγορία το επόμενο φθινόπωρο, οπότε και εντάχθηκε στο Πρωτάθλημα του 1ου Ομίλου Νότου. Μετά την ολοκλήρωση των αγωνιστικών της υποχρεώσεων για την περίοδο 2012-13 είχε συγκεντρώσει 14 νίκες και 8 ήττες, όσες και ο Α.Ο. Γαλατσίου. Στην τελική βαθμολογική κατάταξη βρέθηκε στην 4η θέση σε σύνολο 12 συλλόγων, αποτελώντας την πρώτη ομάδα της πόλης που κατάφερε να εξασφαλίσει την παραμονή της σε εθνικό επίπεδο για δεύτερη συνεχόμενη χρονιά. Κορυφαίος σκόρερ για την ομάδα τη χρονιά αυτή αναδείχθηκε ο Γιάννης Μανδαλάκης. Καθήκοντα προπονητή διατήρησαν διαδοχικά οι Ντέγιαν Στάνκοβιτς (πρώτες αγωνιστικές) και στη συνέχεια και πάλι ο Διαμαντάκος.
Την επόμενη αγωνιστική περίοδο, 2013-14, οπότε και τον 1ο Όμιλο Νότου συνέθεσαν 13 ομάδες, η απόδοση της ομάδας έπεσε σχετικά με αποτέλεσμα να κλείσει τη χρονιά με 11 νίκες και 13 ήττες. Ισοβάθμισε αυτή τη φορά με τον Έσπερο Α.Ο.Π.Α. και βάσει των επόμενων κριτηρίων κατάταξης βρέθηκε χαμηλότερα από αυτόν στον τελικό βαθμολογικό πίνακα και συγκεκριμένα στην 8η θέση. Παρ' όλα αυτά εξασφάλισε χωρίς ιδιαίτερα προβλήματα την επιστροφή της στο ίδιο Πρωτάθλημα από το επόμενο φθινόπωρο. Παραγωγικότερος σκόρερ για την ομάδα (και τέταρτος στο σύνολο της Γ' Εθνικής) ήταν τη χρονιά αυτή ο Βασίλης Λαμπρόπουλος.
Στη διάρκεια της μεταγραφικής περιόδου του καλοκαιριού του 2014 ο Α.Ο. Αγρινίου ήρθε σε σύγκρουση με τον έτερο σύλλογο της πόλης, τη Γ.Ε. Αγρινίου για ζητήματα μετακίνησης αθλητών από τη μία πλευρά στην άλλη.
Την αγωνιστική περίοδο 2014-15 ο σύλλογος μεταφέρθηκε στον 1ο Όμιλο Βορρά της Γ' Εθνικής τον οποίο σχημάτισαν 14 σύλλογοι. Στον τελικό βαθμολογικό πίνακα τοποθετήθηκε στην 4η θέση εφόσον, χάρις στο βελτιωμένο αγωνιστικό του πρόσωπο, είχε απολογισμό 19 νίκες και 7 ήττες. Ακολούθως ορίστηκε πως ο σύλλογος θα συμμετείχε σε αγώνα κατάταξης στο Κλειστό Γυμναστήριο Κοζάνης με τον 4ο του έτερου Ομίλου, Ορφέα Νέου Σκοπού, προκειμένου να καθοριστεί ποιος θα είχε προτεραιότητα ανόδου στη Β' Εθνική σε περίπτωση ανάγκης πλήρωσης κενών θέσεων. Εν τέλει ο Ορφέας δήλωσε αδυναμία συμμετοχής στον αγώνα, με τη νίκη (και την προτεραιότητα ανόδου) να αποδίδεται στο Αγρίνιο με το συμβολικό σκορ 20-0. Τους περισσότερους πόντους για την ομάδα του Αγρινίου σημείωσε τη χρονιά αυτή ο Θεοδόσης Γκόβας.
Τον Ιούνιο του 2015 ο προπονητής Γιάννης Διαμαντάκος αποφάσισε να μην συνεχίσει τη συνεργασία του με το σύλλογο. Τη θέση του ανέλαβε στα τέλη Ιουλίου ο πρώην καλαθοσφαιριστής Χρήστος Μυριούνης.
Στη διάρκεια του καλοκαιριού έλαβαν χώρα εκτεταμένες ανακατατάξεις στις Κατηγορίες από την Ε.Ο.Κ. μία από τις οποίες ήταν η διεξαγωγή του Πρωταθλήματος της Α2 Εθνικής με 16 αντί για 14 ομάδες όπως είχε αρχικά προγραμματιστεί. Το γεγονός αυτό οδήγησε την ομάδα του Αγρινίου στη Β' Εθνική Κατηγορία, παρόλο που αυτό θα σήμαινε και άσκηση πίεσης στα οικονομικά της ομάδας η οποία μέχρι τότε έκανε διαφορετικό προγραμματισμό. Ανάμεσα στα σενάρια που εξετάστηκαν ήταν τόσο η συγχώνευση με τη Γ.Ε. Αγρινίου, όσο και η αγορά της ομάδας από επιχειρηματία που δεν διαμένει στην πόλη. Τα διάφορα προβλήματα ξεπεράστηκαν και τελικά η περίοδος 2015-16 δεν συνοδεύτηκε από κακές επιδόσεις. Στην τελική βαθμολογική κατάταξη του Ομίλου Βορρά - τον οποίο συνέθεσαν 15 σύλλογοι - το Αγρίνιο βρέθηκε στην 6η θέση, με ισοζύγιο 16 νίκες και 12 ήττες. Σε ψηφοφορία ανάμεσα στους προπονητές του Ομίλου Βορρά που διοργάνωσε ο ιστότοπος InfoBasket.gr ο 19χρονος γκαρντ της ομάδας, Σωκράτης Ναούμης, αναγορεύτηκε ο καλύτερος παίκτης κάτω των 22 ετών με 7 ψήφους (σημείωσε 337 πόντους σε 26 αγώνες, 12,9 κατά μ.ό.).
Κατά την αγωνιστική περίοδο, 2016-17, ο Α.Ο. Αγρινίου έλαβε μέρος στο Πρωτάθλημα της Β' Εθνικής Κατηγορίας Ανδρών που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον Όμιλο Βορρά. Χρησιμοποίησε τη χορηγική επωνυμία '''«Vivechrom» Α.Ο. Αγρινίου''' για εμπορικούς λόγους. Ολοκλήρωσε τις αγωνιστικές του υποχρεώσεις έχοντας συγκεντρώσει 19 νίκες και 11 ήττες, σε ένα απαιτητικό πρόγραμμα 30 αγωνιστικών. Στην τελική κατάταξη βρέθηκε στην 4η θέση, χωρίς να παρατηρηθεί ισοβαθμία με άλλη ομάδα. Ακολούθως το Αγρίνιο συμμετείχε σε αγώνα κατάταξης στην Ακράτα, όπου και αντιμετώπισε τον 4ο στο Νότο Πανερυθραϊκό. Επικρατώντας με σκορ 68-61 πήρε προτεραιότητα απέναντι στην αντίπαλη ομάδα σε περίπτωση που δημιουργούνταν κενές θέσεις προς κάλυψη στις ανώτερες κατηγορίες.
Κατά την αγωνιστική περίοδο, 2017-18, συμμετείχε εκ νέου στο Πρωτάθλημα της Β' Εθνικής Κατηγορίας Ανδρών.Ολοκλήρωσε την χρονιά με 15 νίκες και 13 ήττες και 43 βαθμούς.Τερμάτισε στην 6η θέση.Παράλληλα συμμετείχε στο κύπελλο Ελλάδος.Στην πρώτη αγωνιστική της πρώτης φάσης απέκλεισε τον Ερμή Λαγκαδά με 81-60.Στην δεύτερη αγωνιστική της ίδιας φάσης αποκλείστηκε από τον Εθνικό με 55-70.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2022-23, ο Α.Ο. Αγρινίου λαμβάνει μέρος στο Πρωτάθλημα της Α2' Εθνικής Κατηγορίας Ανδρών που διοργανώνει η Ελληνική Ομοσπονδία Καλαθοσφαίρισης.
Έδρα του συλλόγου είναι το Κλειστό Γυμναστήριο του Δημοτικού Αθλητικού Κέντρου Αγρινίου «Μιχάλης Κούσης», χωρητικότητας 1.500 θεατών. Πρόεδρος του διοικητικού συμβουλίου είναι ο ΚΟΚΚΙΟΣ ΑΘΑΝΑΣΙΟΣ και γενικός αρχηγός ο ΜΑΝΩΛΗΣ ΠΕΡΙΒΟΛΑΣ. Καθήκοντα πρώτου προπονητή διατηρεί από τον Ιούνιο του 2022 ο Ντίνος Καλαμπάκος
Έμβλημα
Το έμβλημα του Α.Ο. Αγρινίου έχει δύο εκδοχες.
Τμήμα Ποδοσφαίρου
Το ποδοσφαιρικό τμήμα αγωνίσθηκε επί σειρά ετών στο Εθνικό Ερασιτεχνικό πρωτάθλημα (Δ' Εθνική). Την περίοδο 1984-85 αναδείχθηκε πρωταθλητής ομίλου και έπαιξε και στη Γ΄ Εθνική της επόμενης χρονιάς (1985-86), δίχως συνέχεια.
Τίτλοι και διακρίσεις
Δ εθνική:1 (1984-85)
Πρωτάθλημα ΕΠΣ Αιτωλοακαρνανίας:3 (1975-76,1978-79,1981-82)
Εξωτερικοί σύνδεσμοι
Κατηγορία:Αθλητικοί σύλλογοι Αιτωλοακαρνανίας Κατηγορία:Ανενεργές ποδοσφαιρικές ομάδες Ελλάδας Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.Σ.ΚΑ.Β.Δ.Ε. Κατηγορία:Ιδρύσεις αθλητικών συλλόγων το 1973 Κατηγορία:Ιδρύσεις ομάδων καλαθοσφαίρισης το 1973
Τσαρλς Ντίλον Περίν
Γεννήθηκε στη Στέουμπενβιλ του Οχάιο. Γονείς του ήταν οι Πήτερ Περίν και Ελίζαμπεθ Μακώλεϋ-Περίν. Ο Τσαρλς Περίν εργάσθηκε στο Αστεροσκοπείο Λικ από το 1893 μέχρι το 1909 και στη συνέχεια εγκαταστάθηκε στην Αργεντινή, όπου διετέλεσε διευθυντής του Εθνικού Αστεροσκοπείου της Αργεντινής, γνωστού και ως Αστεροσκοπείου της Κόρδοβα, από το 1909 μέχρι το 1936.
Ανακάλυψε, παρατηρώντας από το Αστεροσκοπείο Λικ, δύο δορυφόρους του Δία: την Ιμαλία το 1904 και την Ελάρα το 1905. Επίσης, τον χαμένο περιοδικό κομήτη 18D/Περίν-Μρκος και αρκετούς άλλους.
Συμμετοχή της Αλβανίας στο Παγκόσμιο Πρωτάθλημα Στίβου 2023
Η Αλβανία συμμετείχε στο Παγκόσμιο Πρωτάθλημα Στίβου 2023, που διεξήχθη στη Βουδαπέστη της Ουγγαρίας, με 2 αθλητές, 1 άνδρα και 1 γυναίκα.
Παραπομπές
Αλβανία
Ριμούς
Ο Ριμούς ήταν ο δεύτερος βασιλιάς στην Ακκαδική αυτοκρατορία, μεγαλύτερος γιος και διάδοχος του ιδρυτή της αυτοκρατορίας Σαργών του Μέγα και της συζύγου του βασίλισσας Τασλουλτούμ. Τον διαδέχθηκε ο μικρότερος αδελφός του Μανιστουσού, ο πατέρας του Ναράμ-Σιν του κορυφαίου βασιλιά της Ακκαδικής δυναστείας. Ο Ριμούς αναφέρεται ότι είχε κατασκευάσει ένα άγαλμα του εαυτού του από Κασσίτερο που εισήχθη πρόσφατα στην περιοχή. Ο "Κατάλογος των Σουμερίων βασιλέων" καταγράφει την βασιλεία του στα 9 χρόνια, διάφορες αντιγραφές των Χρονικών την μετακινούν από τα 7 στα 15 έτη. Από τα χρόνια αυτά μόνο στο ένα καταγράφεται με το όνομα του, την "χρονιά που κατέστρεψε την Αντάμπ". Σύμφωνα με την παράδοση δολοφονήθηκε σαν "τεχνίτης της μαγείας", σύμφωνα με μια επιγραφή "η μαντεία του βασιλιά Ριμούς που δολοφονήθηκε από τους αυλικούς του με τις σφραγίδες τους". Τον Ριμούς διαδέχθηκε στο θρόνο ο μικρότερος αδελφός του Μανιστουσού. Η έκδοση Ουρ των "Χρονικών των Σουμερίων βασιλέων" αντιστρέφει την βασιλεία ανάμεσα στα δύο αδέλφια, ο Ριμούς δηλαδή διαδέχθηκε τον Μανιστουσού. Ένας μεγάλος αριθμός από αφιερώσεις βρέθηκε από τις ανασκαφές των ναών σε πόλεις της Μεσοποταμίας.
Καταστροφές Σουμεριακών πόλεων
Σύμφωνα με τις επιγραφές αντιμετώπισε αμέτρητες επαναστάσεις και κατέκτησε πολλές πόλεις όπως Ουρ, Ουρρούκ, Αντάμπ, Λαγκάς και Ντερ:
"Ο Ριμούς, ο βασιλιάς του κόσμου σε εκστρατεία του στην Ουμμά και την Κι συνέτριψε τις δύο πόλεις, σκότωσε 8.900 άνδρες και αιχμαλώτισε 3.480. Οι πόλεις κατακτήθηκαν, οι κυβερνήτες τους αιχμαλωτίστηκαν και τα τείχη τους καταστράφηκαν, από τις πόλεις εκδιώχθηκαν 3.600 άνδρες και ερημώθηκαν".
Ο Ριμούς ήταν ο πρώτος βασιλιάς που καθιέρωσε τις μαζικές σφαγές των Σουμεριακών πόλεων που κατακτούσε, οι μεγάλες πόλεις των Σουμερίων καταστράφηκαν και οι απώλειες σε ανθρώπινο δυναμικό ήταν τρομακτικές. Μια νικήτρια στήλη σε πολλά θραύσματα αποδόθηκε στον Ριμούς σύμφωνα με την μορφή των επιγραφών, σχετίζεται με την Λαγκάς και την Ακκάδ. Οι μορφές της στήλης είναι περισσότερο εκλεπτυσμένες σε σχέση με αυτές του Σαργών του Μέγα. Σε ένα από τα θραύσματα αναγνωρίζονται τμήματα του ίδιου του ονόματος του Ριμούς. Η στήλη παριστάνει την συντριβή της Λαγκάς από τα στρατεύματα της Ακκάδ. Οι αιχμάλωτοι αναγνωρίζονται από τις μορφές τους ως Μεσοποτάμιοι, οι Ακκάδιοι στρατιώτες τους σφαγιάζουν με τον τρόπο που περιγράφονται στις επιγραφές του Ριμούς. Η εκσκαφή της στήλης έγινε στην περιοχή του Λαγκάς, η επιγραφή περιγράφει επίσης την διανομή της γης του Λαγκάς από τους κατακτητές Ακκάδιους αριστοκράτες. Υπάρχουν κατόπιν επιγραφές για νικηφόρες εκστρατείες στο Ελάμ και το Μαρασί το 3ο έτος της βασιλείας του, στην σύγκρουση συμμετείχαν στρατεύματα από την κοιλάδα του Ινδού. Στις νέες εκστρατείες του ο Ριμούς ακολούθησε την ίδια τακτική της γενικής σφαγής του πληθυσμού, 16.212 άνδρες θανατώθηκαν και 4.216 αιχμαλωτίστηκαν. Το Ελάμ θα περάσει στην Ακκαδική αυτοκρατορία και θα οριστεί Ακκάδιος κυβερνήτης. Μετά την επιστροφή από τις κατακτήσεις του προχώρησε σε αμέτρητες αφιερώσεις στον θεό της Νιππούρ Ενλίλ σε χρυσό και δούλους για να τον ευχαριστήσει.
Πηγές
Κατηγορία:Βασιλείς των Σουμερίων Κατηγορία:Ακκαδική αυτοκρατορία Κατηγορία:Βασιλείς του Σύμπαντος
Χαρακτηριστικά γυαλιών
Τόσο τα γυναικεία όσο και τα ανδρικά γυαλιά ηλίου και οράσεως έχουν συγκεκριμένα χαρακτηριστικά, με βάση τα οποία πρέπει να γίνεται η αγορά τους. Τα χαρακτηριστικά αυτά αφορούν τους φακούς αλλά και το σκελετό και σχετίζονται με την προστατευτική λειτουργία των γυαλιών, τη χρήση τους σε συγκεκριμένα περιβάλλοντα αλλά και την αισθητική τους διάσταση. Σε κάθε περίπτωση, κρίνεται σκόπιμο να υπάρχει σωστή ενημέρωση των καταναλωτών από τους οπτικούς αλλά και τους οφθαλμιάτρους, ώστε να γνωρίζουν με ακρίβεια ποια γυαλιά πρέπει να φορούν ανάλογα με το οφθαλμολογικό πρόβλημα που έχουν αλλά και τις συγκεκριμένες ανάγκες των δραστηριοτήτων τους.
Υλικό κατασκευής Ένα χαρακτηριστικό που αφορά τόσο τα γυαλιά οράσεως όσο και τα γυαλιά ηλίου είναι το υλικό κατασκευής του σκελετού και των φακών. Οι περισσότεροι φακοί είναι κρυστάλλινοι και πολυανθρακικοί, ενώ υπάρχουν και πλαστικοί φακοί. Οι φακοί από κρύσταλλο γρατζουνίζονται δύσκολα, ενώ οι πολυανθρακικοί φακοί δεν σπάνε εύκολα. Οι πλαστικοί φακοί είναι φτιαγμένοι από οργανικό είδος πλαστικού που δεν σπάει και είναι πολύ ελαφρύ, οπότε συνιστώνται κυρίως στα παιδικά γυαλιά. Οι σκελετοί στα γυναικεία γυαλιά ηλίου είναι συνήθως μεταλλικοί ή κοκάλινοι. Οι κοκάλινοι είναι πιο βαριοί και δεν προσαρμόζονται πολύ εύκολα στο επιρρίνιο, όμως από την άλλη είναι πολύ ανθεκτικοί. Οι μεταλλικοί σκελετοί είναι πολύ πιο ελαφριοί και αυξομειώνονται σε μέγεθος, όμως δεν είναι κατάλληλοι για αθλήματα, επειδή μπορεί να σπάσουν και να τραυματίσουν το άτομο. Στα ανδρικά γυαλιά ηλίου υπάρχει η τάση τα τελευταία χρόνια να χρησιμοποιούνται ξύλινοι σκελετοί που θεωρούνται απόλυτα της μόδας. Προσοχή πρέπει να δοθεί στα γυαλιά ηλίου που πωλούνται από πλανόδιους πωλητές και των οποίων οι σκελετοί είναι κατασκευασμένοι από φθηνά υλικά, που ξεβάφουν με την πάροδο του χρόνου και προκαλούν αλλεργικές δερματίτιδες, όπως το νικέλιο.
Προστασία από την ακτινοβολία UVA και UVB Η προστατευτική λειτουργία των γυαλιών ηλίου τα καθιστά ένα απαραίτητο αξεσουάρ στην καθημερινότητα ανθρώπων όλων των ηλικιών. Όλα τα γυαλιά ηλίου πρέπει να διαθέτουν προστασία τουλάχιστον 95% από την υπεριώδη ακτινοβολία UVA και UVB, διαφορετικά όχι μόνο δεν συμβάλλουν στην προστασία των ματιών αλλά τους κάνουν και κακό. H κόρη των ματιών διαστέλλεται λόγω των σκούρων φακών και στη συνέχεια χωρίς την κατάλληλη προστασία από την ηλιακή ακτινοβολία παθαίνει ακόμα μεγαλύτερη βλάβη. Συνεπώς, είναι απαραίτητο να δίνεται προσοχή στην αναγραφή πάνω στα γυαλιά ηλίου το ποσοστό προστασίας από την υπεριώδη ηλιακή ακτινοβολία. Συνοπτικά, πάντως, οι πολωτικοί φακοί παρέχουν πολύ υψηλή προστασία από τις ακτίνες του ήλιου, ενώ οι blue-blockers εκτός από την υπεριώδη ακτινοβολία αντανακλούν και το μπλε-ιώδες φως που κουράζει το μάτι.
Διαπερατότητα Ένα ακόμα βασικό χαρακτηριστικό των γυαλιών ηλίου είναι η διαπερατότητά τους, η οποία έχει μεγάλες διακυμάνσεις ανάλογα τη χώρα, στην οποία πωλούνται τα γυαλιά. Άλλα γυαλιά χρειάζονται σε μια συννεφιασμένη χώρα της βόρειας Ευρώπης, στην οποία εκτός της σπάνιας ηλιοφάνειας είναι και οι ακτίνες του ήλιου λιγότερο κάθετες, και άλλα σε μια ηλιόλουστη χώρα, όπως η Ελλάδα, στην οποία ο βαθμός διαπερατότητας πρέπει να είναι πολύ υψηλός, δηλαδή να αντανακλά στον ύψιστο βαθμό την ηλιακή ακτινοβολία, ώστε αυτή να μην απορροφάται από το μάτι. Ο βαθμός διαπερατότητας αναγράφεται πάνω στα γυαλιά και στην Ελλάδα πωλούνται συνήθως γυαλιά είτε για υψηλά υψόμετρα είτε για τη μέγιστη ηλιοφάνεια. Υπάρχουν, βέβαια, και φωτοχρωμικοί φακοί που αυξομειώνουν το βαθμό σκουρότητας και συνεπώς διαπερατότητας ανάλογα με την ποσότητα ακτινοβολίας που δέχονται.
Χρώμα φακού Το χρώμα του φακού είναι αυτό που επηρεάζει καθοριστικά τη χρήση που μπορεί να γίνει στα γυαλιά ηλίου, οπότε η επιλογή αυτή δεν εξαρτάται από την αισθητική αντιμετώπισή τους αλλά από λειτουργικά κριτήρια. Οι γκρι φακοί είναι ιδανικοί για το οδήγημα ακόμα και το βράδυ, όπως και οι κίτρινοι φακοί, γιατί μειώνουν την ένταση του φωτός και αμβλύνουν τις αντανακλάσεις. Οι καφέ φακοί ενισχύουν τις αντιθέσεις, οπότε είναι κατάλληλοι για χειμερινά σπορ, ώστε ο αθλητής να μπορεί να διακρίνει διαφορές στο χιόνι. Για τον ίδιο λόγο χρησιμοποιούνται και οι κόκκινοι ή οι πορτοκαλί φακοί. Το γκρι, πάντως, θεωρείται ότι αλλοιώνει στο λιγότερο δυνατό βαθμό τα χρώματα του περιβάλλοντος.
Βαθμός στα γυαλιά οράσεως Ο βαθμός που πρέπει να έχουν οι οφθαλμικοί φακοί στα γυαλιά οράσεως πρέπει να καθορίζεται από τον οφθαλμίατρο, έτσι ώστε να λαμβάνονται υπόψη και οι ελάχιστες παρεκκλίσεις και ανάγκες κάθε ματιού ανάλογα με το συγκεκριμένο πρόβλημα όρασης.
Αντιανακλαστική επίστρωση Ένα πολύ σημαντικό χαρακτηριστικό των γυαλιών οράσεως είναι η αντιανακλαστική επίστρωση που ορισμένα διαθέτουν. Τόσο στα γυναικεία όσο και στα ανδρικά γυαλιά οράσεως, υπάρχει ο κίνδυνος, μετά από παρατεταμένη χρήση τους, ειδικά όταν η επιφάνεια του φακού είναι πολύ λεπτή, να δημιουργούνται έντονες αντανακλάσεις που κουράζουν το μάτι. Έτσι, η επίστρωση με συγκεκριμένα οξείδια μετάλλων που μειώνουν τις αντανακλάσεις είναι απαραίτητη για μέτριες και μεγάλες διορθώσεις αλλά και στον υψηλό δείκτη διάθλασης.
Προστασία από το μπλε φως των συσκευών Τέλος, ένα ακόμα χαρακτηριστικό που μπορεί να έχουν τα γυαλιά οράσεως είναι η προστασία από το μπλε φως υψηλής ενέργειας που εκπέμπεται από διάφορες οθόνες ψηφιακών συσκευών, όπως η τηλεόραση και ο υπολογιστής. Γι'αυτή την εκπομπή δεν υπάρχει καμία αδιάβλητη έρευνα που να βρισκει συσχέτηση του φωτός με βλάβη στο μάτι, υπάρχουν μαρτυρίες από κόσμο που υποστηρίζουν οτι τους είναι πιο ξεκούραστα, αλλά υπάρχουν και μαρτυρίες για δημιουργία πονοκεφάλων. Το συμπέρασμα είναι οτι η προώθηση τους αφορά μόδα με αρκετά επιθετικό marketing, με απίθανα επιχειρήματα περί βλαβών στο οπτικό νεύρο που έχουν καταρριφθεί απο μη χρηματιζόμενους οπτικούς και χειρούργους.
Πηγές
https://www.npr.org/2021/02/21/969886124/do-blue-light-blocking-glasses-really-work https://www.youtube.com/watch?v=NkJY9bgLyBE Κατηγορία:Οπτικά όργανα
Ύηττος
200px|right|thumb|Χάρτης της αρχαίας Βοιωτίας Ο Ύηττος ήταν αρχαία Βοιωτική πόλη ανάμεσα στις αρχαίες πόλεις Κώπες, Κύρτωνες και Όλμωνες, στις πλαγιές του όρους Χλωμό. Η πόλη ιδρύθηκε από τον Αργείο φυγά Ύηττο, στον οποίο παραχωρήθηκε η περιοχή από τον Βασιλιά του Ορχομενού
Παραπομπές
Υηττος
Κάνηθος
Στην ελληνική μυθολογία, το όνομα Κάνηθος μπορεί να αναφέρεται σε:
Σημειώσεις
Κατηγορία:Αποσαφηνίσεις ονομάτων
Μεθανοσεληνάλη
Η μεθανοσεληνάλη είναι οργανική χημική ένωση, που περιέχει άνθρακα, υδρογόνο και σελήνιο, με χημικό τύπο CH2Se, αν και παριστάνεται συχνά και με τον τύπο CH2=Se. Είναι η απλούστερη από τις οργανικές σεληνάλες, που αποτελούν τα σεληνιούχα αντίστοιχα των αλδεΰδών.
545 Μεσσαλίνα
Η Μεσσαλίνα (Messalina) είναι μεγάλος αλλά σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 8,726. Ανακαλύφθηκε το 1904 από τον Γερμανό αστρονόμο Πάουλ Γκετζ, που παρατηρούσε από τη Χαϊδελβέργη, και πήρε το όνομά της από τη Ρωμαία Βαλερία Μεσσαλίνα.
Φυσικά χαρακτηριστικά
Η μέση διάμετρος της Μεσσαλίνας εκτιμάται σε 111,3 χιλιόμετρα. Ο φασματικός τύπος της είναι Cb, ενώ το άλβεδό της είναι 0,041. Η Μεσσαλίνα περιστρέφεται γύρω από τον εαυτό της μία φορά κάθε 7,2 ώρες.